KISKŐRÖS VÁROS POLGÁRMESTERE

E L Ő T E R J E S Z T É S
(a Képviselő-testület 2012. június 27-i ülésére)

TÁRGY: A MŰVÉSZETOKTATÁS FELADATELLÁTÁSNAK MÓDOSÍTÁSA
Kiskőrös Város Képviselő-testület a 107/2008. számú határozatával vállalta, hogy Kecel Város, Soltvadkert Város, valamint Császártöltés Község Önkormányzata által önként vállalt feladatként biztosított alapfokú művészetoktatási feladatokat 2013. július 30. napjáig ellátja.
A 2008. augusztus 01. napjával kötött megállapodás (továbbiakban: megállapodás) VII. 1.) pontja alapján: kilépni évente július 1. napjától lehet. A megbízó önkormányzat a kilépésről hozott döntéséről hat hónappal korábban köteles a megbízott önkormányzatot tájékoztatni, ezért a telephelyi önkormányzatokat többször (2011. október 12-én 8926-9/2011. iktatószámon, 2011. november 18-án 6628-21/2011. iktatószámon és 2011. december 15-én 10481-6/2011. iktatószámon kelt levelünkben) kértük, hogy jelezzék, amennyiben változás várható a feladatellátásban.
Császártöltés Község Önkormányzata a 2012. április 25-i ülésén a 39/2012. számú Képviselő-testületi határozatával (az előterjesztés 1. számú melléklete) kifejezte, hogy a helyet, az infrastruktúrát biztosítja a zeneoktatás részére a 2012/2013-as tanévre is, de anyagi lehetőség hiányában finanszírozását nem tudja megoldani.

A megállapodás I. 1. c) pontja alapján: a megbízók kötelezettséget vállalnak arra, hogy az alapfokú művészetoktatás feladatainak ellátásával kapcsolatban felmerülő (a központi igazgatási kiadások létszámarányos mértékével együtt számított, a megbízó önkormányzat által tételesen kimutatott) bevétellel nem fedezett kiadásokat saját költségvetésük terhére finanszírozzák.

	Császártöltés

A Császártöltés telephelyen történő művészetoktatás fenntartásának jelentős a kiadásvonzata (amelyet nem fedez állami normatíva és tandíj/térítési díj 1.222 ezer Ft), amelyet a 2012/2013-as tanévtől Kiskőrös Városa sem tudja vállalni, hiszen a Város 2012. évi költségvetéséről szóló 5/2012. (II.16.) önkormányzati rendelet jelenleg is már 28.290 ezer Ft hiányt tartalmaz.
Kiskőrös Városa a császártöltési telephelyen történő feladatmegszűntetéssel kapcsolatos egyéb kiadásokhoz (pl.: felmentési időre jutó bér, végkielégítés stb.) sem tud fedezetet biztosítani a költségvetésében. A helyi önkormányzatokról szóló 1990. évi LXV. törvény 1.§ (4) bekezdése és a Magyarország helyi önkormányzatairól szóló 2011. évi CLXXXIX. törvény 10.§ (2) bekezdése is kimondja, hogy az önként vállalt helyi közügyek megoldása nem veszélyeztetheti a törvény által kötelezően előírt önkormányzati feladat- és hatáskörök ellátását.

A közoktatásról szóló 1993. évi LXXIX. törvény 86.§-a alapján a művészetoktatás nem kötelező feladatellátása a települési önkormányzatnak. Ezért 2012. szeptember 01-vel, a császártöltési telephelyen történő alapfokú művészetoktatás feladatát finanszírozás hiányában megyei fenntartónak adja át.

A telephely települési önkormányzata időarányos hozzájárulását, a feladat-megszűntetés/átadás miatti többletkiadásokat a megállapodás alapján köteles kifizetni.
A fentiek alapján javaslom, hogy a Képviselő-testület határozat-tervezetben foglaltak szerint döntsön.

Kiskőrös, 2012. június 18.

Domonyi László sk.


Polgármester
HATÁROZAT-TERVEZET

1.  Kiskőrös Város Önkormányzata nehéz anyagi helyzete miatt Császártöltés Község Önkormányzata által önként vállalt feladatként biztosított alapfokú művészetoktatási feladatokat 2012. szeptember 01. napjától nem biztosítja, ezért a területileg illetékes államigazgatási szervnek - a Bács-Kiskun Megyei Kormányhivatalnak - átadja.
2.  Kiskőrös Város Képviselő-testülete felkéri - Kiskőrös Város rendkívül rossz anyagi helyzetére való tekintettel - Császártöltés Község Önkormányzatát a 2012. január 01. és 2012. augusztus 31. közötti időszakra jutó bevétellel nem fedezett, császártöltési telephelyi kiadásaihoz a 107/2008. számú Képv. test. határozatával elfogadott megállapodás alapján a fedezet biztosítására.
3.  Kiskőrös Város Képviselő-testülete a császártöltési telephelyen történő feladat-megszűntetéssel/átadással kapcsolatos esetleges többletkiadásokhoz (pl.: felmentési időre jutó bér, végkielégítés stb.) fedezetet nem biztosít, azt az adott telephelyi önkormányzat köteles biztosítani.

4.  Kiskőrös Város Önkormányzatánál nyilvántartott telephelyi vagyont - kiemelten az állami támogatásból megvalósuló telephelyi beszerzésekhez kapcsolódó vagyontárgyakat - Kiskőrös Város Önkormányzata könyveiből kivezeti, a telephelyi vagyon teljes mértékben az adott települési önkormányzat tulajdonát képezi.
5.  A Képviselő-testület felkéri a polgármestert, hogy a költségvetési rendelet soron következő módosítását a fentieknek megfelelően terjessze elő.
6.  A Képviselő-testület felhatalmazza a polgármestert a szükséges intézkedések megtételére.

